তামান্না ওয়ার্ল্ড ফ্যামিলি পার্ক

তামান্না ওয়ার্ল্ড ফ্যামিলি পার্ক রাজধানী ঢাকার মিরপুর ১ নম্বরের চটবাড়ি এলাকায় বেড়িবাঁধ সড়কের পাশে অবস্থিত। প্রায় এক একর জায়গাজুড়ে গড়ে তোলা হয়েছে এই পারিবারিক বিনোদন কেন্দ্র (Tamanna World Family Park)। এটি তামান্না পার্ক নামে বেশি পরিচিত।

 বিভিন্ন রাইডার 
তামান্না পার্কের উল্লেখযোগ্য রাইডারগুলো হলো-রোলার কোস্টার, ফ্রগ হুপার, কিডস জোন, নাগরদোলা, মেরি গো রাউন্ড, ওয়ান্ডার হুইল, বৈদ্যুতিক মিনি ট্রেন, সোয়ান অ্যাডভেঞ্চার, ফ্রগ হুপার,  মনোরেল, প্যারাট্রুপার ও সুইমিংসহ ওয়াটার প্লে-গ্রাউন্ড। বিভিন্ন মূল্যে এই রাইডারগুলো ব্যবহার করা যায়। এছাড়া মিনি চিড়িয়াখানা, তামান্না কনফারেন্স হল, পুরুষ ও নারীদের জন্য আলাদা নামাজের ব্যবস্থা রয়েছে। জন্মদিনের পার্টি, পিকনিকসহ বিভিন্ন অনুষ্ঠানও করা হয়।।

 খাবার 
তামান্না পার্কের ভেতরে দেশি-বিদেশি উল্লেখযোগ্য খাবারগুলো হলো- চিকেন ফ্রাই, চাইনিজ, লুচি, কাবাব, চটপটি, মোগলাই, ভুনা খিচুড়ি, পরোটা, ভাত, পোলাও ও নুডুলস। সকালের নাস্তা, দুপুরের খাবার, বিকালের নাস্তা পাওয়া যায়। এছাড়া স্কুল প্যাকেজও রয়েছে।

 টিকিট মূল্য 
তামান্না পার্কে প্রবেশের জন্য জনপ্রতি টিকিটের মূল্য ৭০ টাকা।  প্রতিদিন সকাল ৯টা থেকে রাত ৮টা পর্যন্ত খোলা থাকে। আর অনুষ্ঠানের জন্য স্পট ভাড়া দেওয়া হয় সকাল ৮টা থেকে বিকাল ৪টা পর্যন্ত।

 তথ্যসূত্র 

বিষয়শ্রেণী:ঢাকা জেলার দর্শনীয় স্থান